4. Հակառակորդ կողմին տրվում է 2 կետում նախատեսված հայտարարություն, որում տրվում է չպաշտպանվող վայրի սահմանների հնարավորին չափ առավել ճշգրիտ բնորոշումը և նկարագրությունը: Կոնֆլիկտի մեջ գտնվող կողմը, որին ուղղված է այդպիսի հայտարարությունը, հաստատում է դրա ստացումը և այդ վայրի նկատմամբ վերաբերվում է որպես չպաշտպանվող վայրի, բացառությամբ այն դեպքերի, երբ 2 կետում նախատեսված պայմանները փաստորեն չեն պահպանվել. այդ դեպքում նշված կողմը այդ մասին անմիջապես տեղյակ է պահում հայտարարություն անող կողմին: Անգամ այն դեպքում, երբ 2 կետում շարադրված պայմանները չեն պահպանվել, այդպիսի վայրը շարունակում է օգտվել սույն Արձանագրության մյուս դրույթներով և միջազգային իրավունքի` զինված կոնֆլիկտների ժամանակաշրջանում կիրառվող մյուս նորմաներով նախատեսված պաշտպանությունից: